

 **ÚRAD PRÁCE, SOCIÁLNYCH VECÍ A RODINY**

**POVAŽSKÁ BYSTRICA**

 CENTRUM 13/17

 **ODBOR SOCIÁLNYCH VECÍ A RODINY**

**DO PÔSOBNOSTI ODBORU SOCIÁLNYCH VECÍ A RODINY PATRIA ODDELENIA:**

1. **Oddelenie hmotnej núdze, náhradného výživného a štátnych sociálnych dávok**
2. **Oddelení peňažných príspevkov na kompenzáciu ťažkého zdravotného postihnutia a posudkových činností**
3. **Oddelenie sociálnoprávnej ochrany detí a sociálnej kurately**

 **1.Oddelenie hmotnej núdze, náhradného výživného a štátnych sociálnych dávok poskytuje občanom:**

 **A) Podpora rodín s deťmi - Peňažná pomoc**:

* [príspevok pri narodení dieťaťa](https://www.employment.gov.sk/sk/rodina-socialna-pomoc/podpora-rodinam-detmi/penazna-pomoc/prispevok-pri-narodeni-dietata/) - **829,86 €, 151,37 €**
* [príspevok na viac súčasne narodených detí](https://www.employment.gov.sk/sk/rodina-socialna-pomoc/podpora-rodinam-detmi/penazna-pomoc/prispevok-rodicom-ktorym-sucasne-narodili-tri-deti/) - **110,36 €/dieťa**
* [prídavok na dieťa](https://www.employment.gov.sk/sk/rodina-socialna-pomoc/podpora-rodinam-detmi/penazna-pomoc/pridavok-dieta/)  - **24,95 €**
* jednorazovo zvýšený prídavok na dieťa - **102,50 €**
* príplatok k prídavku na dieťapríplatok k prídavku na dieťa **- 11,70 €**
* [rodičovský príspevok -](https://www.employment.gov.sk/sk/rodina-socialna-pomoc/podpora-rodinam-detmi/penazna-pomoc/rodicovsky-prispevok/) **370 €/270 €**
* Príspevok na starostlivosť o dieťa **- 41,10 €, max. do 280 €**

**B) Kompenzačný príspevok baníkom**

* **200 € + 1,75x počet odpracovaných rokov, ak pracoval viac ako 3 roky**
* **350 € +2,33x počet odpracovaných rokov, ak pracoval viac ako 10**

 **rokov**

 **C) Príspevky na podporu náhradnej starostlivosti o dieťa :**

* [jednorazový príspevok dieťaťu pri zverení do náhradnej starostlivosti](https://www.employment.gov.sk/sk/rodina-socialna-pomoc/podpora-rodinam-detmi/nahradna-starostlivost-dieta/jednorazovy-prispevok-dietatu-pri-zvereni-do-nahradnej-starostlivosti/) - **542,10 €**  [jednorazový príspevok dieťaťu pri zániku náhradnej starostlivosti -](https://www.employment.gov.sk/sk/rodina-socialna-pomoc/podpora-rodinam-detmi/nahradna-starostlivost-dieta/jednorazovy-prispevok-dietatu-pri-zaniku-nahradnej-starostlivosti/) **1 000,50 €**
* [opakovaný príspevok dieťaťu zverenému do náhradnej starostlivosti:](https://www.employment.gov.sk/sk/rodina-socialna-pomoc/podpora-rodinam-detmi/nahradna-starostlivost-dieta/opakovany-prispevok-dietatu-zverenemu-do-nahradnej-starostlivosti/)
	+ do rokov veku dieťaťa - **196,20 €**
	+ nad 10 rokov do 15 rokov - **225, 60 €**
	+ nad 15 rokov - **245,20 €**
* [opakovaný príspevok náhradnému rodičovi -](https://www.employment.gov.sk/sk/rodina-socialna-pomoc/podpora-rodinam-detmi/nahradna-starostlivost-dieta/opakovany-prispevok-nahradnemu-rodicovi/) **191,30 €**
* zvýšený opakovaný príspevok náhradnému rodičovi - **136,40 €**  osobitný opakovaný príspevok náhradnému rodičovi – **78,50 €**

**D) Pomoc v hmotnej núdzi**

Hmotná núdza je stav, keď príjem členov domácnosti nedosahuje sumy [životného minima a](https://www.employment.gov.sk/sk/rodina-socialna-pomoc/hmotna-nudza/zivotne-minimum/) členovia domácnosti si nevedia alebo nemôžu zabezpečiť alebo zvýšiť príjem

 **Pomoc v hmotnej núdzi je**  [](https://www.employment.gov.sk/sk/rodina-socialna-pomoc/hmotna-nudza/vyska-pomoci-hmotnej-nudzi/davka-hmotnej-nudzi.html)  [dávka v hmotnej núdzi:](https://www.employment.gov.sk/sk/rodina-socialna-pomoc/hmotna-nudza/vyska-pomoci-hmotnej-nudzi/davka-hmotnej-nudzi.html)

* [jednotlivec bez detí](https://www.employment.gov.sk/sk/rodina-socialna-pomoc/hmotna-nudza/vyska-pomoci-hmotnej-nudzi/davka-hmotnej-nudzi.html) - **66,3 €**
* jednotlivec s dieťaťom 1 až 4 - **126,2 €**
* jednotlivec s dieťaťom 5 a viac - **184,3 €**
* dvojica bez detí - **115,3 €**
* dvojica s dieťaťom 1 až 4 - **172,6 €**
* dvojica s dieťaťom 5 a viac - **232,6 €**
* [ochranný príspevok](https://www.employment.gov.sk/sk/rodina-socialna-pomoc/hmotna-nudza/davky-hmotnej-nudzi/davka-hmotnej-nudzi/konanie-naroku.html) - **67,9 €/ 37,3 €/14,6 €**
* [aktivačný príspevok](https://www.employment.gov.sk/sk/rodina-socialna-pomoc/hmotna-nudza/davky-hmotnej-nudzi/davka-hmotnej-nudzi/vyplata-davky-hmotnej-nudzi.html) - **135,7 € / 67,9 €**  [príspevok na nezaopatrené dieťa -](https://www.employment.gov.sk/sk/rodina-socialna-pomoc/hmotna-nudza/davky-hmotnej-nudzi/davka-hmotnej-nudzi/preddavkove-priznanie-davky.html)**18,6 €**  [príspevok na bývanie](https://www.employment.gov.sk/sk/rodina-socialna-pomoc/hmotna-nudza/davky-hmotnej-nudzi/davka-hmotnej-nudzi/osobitny-prijemca.html) - **57,2 €/ 91,4 €**

zákon [o pomoci v hmotnej núdzi](https://www.employment.gov.sk/sk/rodina-socialna-pomoc/hmotna-nudza/davky-hmotnej-nudzi/davka-hmotnej-nudzi/legislativa-2.html) upravuje aj právne vzťahy pri poskytovaní:

* [osobitného príspevku](https://www.employment.gov.sk/sk/rodina-socialna-pomoc/hmotna-nudza/davky-hmotnej-nudzi/davka-hmotnej-nudzi/povinnosti-poberatela-davky.html) - **126,14 € počas 12 kal. mesiacov; 63,07 € počas 6 kal. mesiacov**
* [jednorazovej dávky v hmotnej núdzi, rozhoduje a poskytuje obec –](https://www.employment.gov.sk/sk/rodina-socialna-pomoc/hmotna-nudza/davky-hmotnej-nudzi/jednorazova-davka-hmotnej-nudzi/) **max. do 3x sumy životného minima („ŽM“)**

**E) Náhradné výživné**

Náhradným výživným sa prispieva na zabezpečenie výživy nezaopatreného dieťaťa v prípade:

* ak si povinná osoba (rodič alebo iná fyzická osoba) neplní vyživovaciu povinnosť stanovenú právoplatným rozhodnutím súdu alebo súdom schválenou dohodou - **max. do 362,90 €**
* ak nezaopatrenému dieťaťu nevznikol nárok na sirotský dôchodok, alebo výška sirotského dôchodku nedosahuje výšku minimálneho výživného ustanoveného zákonom o rodine - **29,42 €**
	1. **Dotácia na podporu výchovy k stravovacím návykom dieťaťa - 1,20 €/1 dieťa/deň**

Dotáciu na podporu výchovy k stravovacím návykom dieťaťa (ďalej „dotácia na stravu“) možno poskytnúť na zabezpečenie obeda a iného jedla dieťaťu v materskej škole a v základnej škole.

**Dotácia na podporu výchovy k plneniu školských povinností dieťaťa ohrozeného sociálnym vylúčením – v príslušnom rozpočtovom roku najviac v sume** **33,20 €** **na dieťa.**

**Školskými potrebami** sú napr. zošity, písacie potreby, učebnice, nevyhnutné individuálne pomôcky, ktoré priamo súvisia s vyučovaním dieťaťa v základnej škole a vzdelávacieho procesu dieťa v prípravnej triede materskej školy.

* 1. **Kedy sa nárok na rodinné dávky posudzuje podľa Nariadení EÚ?** V prípade, že rodič dieťaťa
* vykonáva zárobkovú činnosť,
* poberá dôchodok
* alebo žije v členskom štáte EÚ

– nárok na rodinné dávky sa posudzuje okrem slovenskej legislatívy aj podľa koordinačných nariadení a legislatívy EÚ. Tieto nariadenia sú nadradené právnym predpisom Slovenskej republiky.

*Bližšie informácie o štátnych sociálnych dávkach, príspevkoch na podporu náhradnej starostlivosti o dieťa, náhradnom výživnom , pomoci v hmotnej núdzi, dotáciách v pôsobnosti MPSVaR nájdete na* [*https://www.upsvr.gov.sk/socialne-veci-a-rodina*](https://www.upsvr.gov.sk/socialne-veci-a-rodina)

*alebo potrebné informácie Vám poskytnú pracovníci Úradu práce, sociálnych vecí a rodiny Považská bystrica , oddelenia služieb pre občana, Centrum 13/17 - prízemie, Považská bystrica,*

*Kontakt oddelenia služieb pre občana: Recepcia:, č.t.:042/2440333*

*e-mail: Anna.Michalkova@upsvr.gov.sk*

*Vo veciach dotácií a koordinácie rodinných dávok v rámci krajín EÚ/EHS a Švajčiarska Vám poskytnú informácie pracovníci oddelenia hmotnej núdze, náhradného výživného a štátnych sociálnych dávok, Centrum 13/17 – 3 poschodie, Považská bystrica*

*Kontakt oddelenia HN,NV a ŠSD vo vecí dotácií:*

*Mgr. Zuzana Dvorská, č. t.: 042/2440550*

*e-mail: Zuzana.Dvorska@upsvr.gov.sk*

**2.Na oddelení peňažných príspevkov na kompenzáciu ťažkého zdravotného postihnutia a posudkových činností (OPPKŤZPaPČ) sa vybavujú nasledovné veci:**

1. Preukaz ZŤP,
2. Preukaz ZŤP-S (so sprievodcom),
3. Parkovací preukaz,
4. Posúdenie zdravotného stavu dieťaťa od 3 – do 6 rokov veku - pre účely predĺženého rodičovského príspevku
5. Peňažný príspevok na opatrovanie,
6. Peňažný príspevok na osobnú asistenciu,
7. Peňažný príspevok na diétu,
8. Peňažný príspevok na hygienu, opotrebovanie šatstva, bielizne, obuvi a bytového zariadenia,
9. Peňažný príspevok na prevádzku osobného motorového vozidla,
10. Peňažný príspevok na kúpu, úpravu a výcvik pomôcky,
11. Peňažný príspevok na opravu pomôcky,
12. Peňažný príspevok na kúpu zdvíhacieho zariadenia,
13. Peňažný príspevok na kúpu a úpravu osobného motorového vozidla,
14. Peňažný príspevok na prepravu,
15. Peňažný príspevok na úpravu bytu, rodinného domu a garáže

Všetky žiadosti poskytuje oddelenie okrem žiadosti o predĺžený rodičovský príspevok, ktorú poskytuje OSO.

*Potrebné informácie Vám poskytnú pracovníci Úradu práce, sociálnych vecí a rodiny, oddelenia OPPKŤZPaPČ, Centrum 13/17 – 3 poschodie, Považská bystrica.*

*Kontakt na oddelenie PPKŤZP: Mgr. Ľubica Michálková, č.t:. 042/2440670*

*e-mail: Lubica.Michalkova@upsvr.gov.sk*

**3.Oddelenie sociálnoprávnej ochrany detí a sociálnej kurately**

**Sociálnoprávna ochrana detí je súbor opatrení na zabezpečenie**:

* ochrany dieťaťa, ktorá je nevyhnutná pre jeho blaho a ktorá rešpektuje jeho najlepší záujem podľa medzinárodného dohovoru,
* výchovy a všestranného vývinu dieťaťa v jeho prirodzenom prostredí,
* náhradného prostredia dieťaťu, ktoré nemôže byť vychovávané vo vlastnej rodine. **Sociálna kuratela je súbor opatrení:**
* na odstránenie, zmiernenie a zamedzenie prehlbovania alebo opakovania porúch psychického vývinu, fyzického vývinu a sociálneho vývinu dieťaťa a plnoletej fyzickej osoby a poskytovanie pomoci v závislosti od závažnosti poruchy a situácie, v ktorej sa nachádza dieťa alebo plnoletá fyzická osoba.
* uľahčenie resocializácie mladistvých a plnoletých fyzických osôb po prepustení z výkonu trestu odňatia slobody, z výkonu väzby,

po skončení ochrannej výchovy a to formou výplaty resocializačného príspevku najmä na účel vybavenia osobných dokladov,

a zabezpečenia nevyhnutných vecí osobnej potreby,

**Oddelenie vykonáva:**

**Opatrenia na zabezpečenie ochrany života, zdravia a priaznivého psychického vývinu, fyzického vývinu a sociálneho vývinu dieťaťa:**

* výkon opatrovníctva
* zabezpečenie sústavnej ochrany života, zdravia a priaznivého psychického vývinu, fyzického vývinu a sociálneho vývinu dieťaťa
* návrat a premiestnenie dieťaťa nachádzajúceho sa na území iného štátu bez sprievodu
* zabezpečenie účelu rozhodnutia súdu v zariadení, v ktorom sa vykonáva ústavná starostlivosť, ochranná výchova, predbežné opatrenie alebo výchovné opatrenie

**Zabezpečenie náhradného rodinného prostredia**:

* Sprostredkovanie pestúnskej starostlivosti alebo osvojenia
* Sprostredkovanie náhradnej rodinnej starostlivosti dieťaťu iným ako určeným orgánom sociálnoprávnej ochrany detí a sociálnej kurately, ktorý vedie dieťa v prehľade detí, ktorým treba sprostredkovať náhradnú rodinnú starostlivosť
* Sprostredkovanie medzištátneho osvojenia

**Vykonávanie opatrení sociálnoprávnej ochrany detí a sociálnej kurately v zariadení:**

* Centrum pre deti a rodiny – vykonáva opatrenia pre deti a mladých dospelých pobytovou formou, ambulantnou alebo terénnou formou – na základe dohody rodiča so zariadením, na základe súdneho rozhodnutia o nariadení ústavnej starostlivosti, o nariadení neodkladného opatrenia, alebo uložení výchovného opatrenia
* Špecializovaný program na predchádzanie vzniku, prehlbovaniu a opakovaniu krízových situácií dieťaťa, ktoré je obeťou trestného činu obchodovania s ľuďmi, dieťaťa týraného, alebo sexuálne zneužívaného
* Resocializačný program na podporu sociálneho začlenenia dieťaťa alebo plnoletej fyzickej osoby závislých od alkoholu, drog alebo patologického hráčstva
* Vykonávanie pobytovej formy pre tehotnú ženu, a túto aj po pôrode a jej dieťa

**Oddelenie sociálnoprávnej ochrany detí a sociálnej kurately prostredníctvom referátu poradensko-psychologických služieb poskytuje**

* Individuálne poradenstvo
* Párové a manželské poradenstvo
* Rodinné poradenstvo
* Rozvodové a porozvodové poradenstvo
* Skupinové poradenstvo
* Prípravu pre žiadateľov o náhradnú rodinnú starostlivosť

*Potrebné informácie Vám poskytnú pracovníci Úradu práce, sociálnych vecí a rodiny, oddelenia oddelenie sociálnoprávnej ochrany detí a sociálnej kurately, Centrum 13/17 – 3 poschodie, Považská bystrica. Kontakt na oddelenie SPODaSK: PhDr. Erika Jankovská, č.t:. 042/2440600*

*e-mail: Erika. Jankovska@upsvr.gov.sk*